Aanrandingsaak word ondersoek - Vredekloof CID
04/08/2017 | News Updates
‘n Saak van aanranding word tans deur die Polisie ondersoek nadat ‘n groep mans (aanvanklik 3) hul as kontrakteurs van die Stad voorgedoen het wat die watermeter moet vervang.
Hulle het onder valse voorwendsel gedeeltelike toegang tot ‘n woonperseel in Wessel Lourens Rylaan bekom. Gelukkig het die inwoner (dame) kopgehou en vêrdere toegang geweier, aangesien hulle nie identifikasie kon verskaf nie. Ongelukkig het een haar toe aangerand en versoek om stil te bly. Sy het ongeag van sy versoek hard begin gil, en met die honde in die huis asook tuinman, het hulle gelukkig besluit om te vlug.
Die Vredekloof skoonmaakspan was in die omgewing besig en het 5 swartmans verby hul sien hardloop. Een van hulle het gevra, “why are you guys running?”, en die antwoord was, “they are beating us inside here!” Die skoonmakers het onraad gemerk en hulle agtervolg. By die robot in De Bronweg, kon hulle net sien hoe die 5-stuks in 2 voertuie wat in De Bronweg geparkeer was, inspring en weg jaag.
Met die hulp van die skoonmakers en die koerantman, kon ons wel ‘n beskrywing van die 2 voertuie bekom. Aanvanklik het dit voorgekom asof die verdagtes die woongebied te voet binnegekom het, maar na ‘n paar ure se ondersoek en deurwerk van die video beeldmateriaal, kon ons wel die voertuie identifiseer en hul modus operandi bepaal. Beide voertuie het op verskillende tye die woongebied binnegekom, van hul passasiers afgelaai, en tyd by die Glengary winkelsentrum gaan verwyl. Met behulp van ‘n selfoonoproep was die 2 verdagte voertuie, op die regte tyd, weer in De Bronweg om die 5-stuks op te laai.
Die ondersoek het reeds vêr gevorder en is ons oortuig dat die verdagtes binne-kort gearresteer sal word.
Ons wil graag weer ‘n beroep op inwoners doen, om ALLE verdagte situasies te rapporteer. Moet NOOIT iemand op jou perseel toelaat sonder dat hy of sy identiteit bevestig is nie.
Enige kontrakteur wie nie direk met u vir ‘n afspraak gereël het nie, moet eers by die Vredekloof Beheerkamer aanmeld. MOENIEsommer net iemand se woord aanvaar nie – skakel die Beheerkamer en maak seker en/of roep die sekuriteit uit.
© 2018 Vredekloof CID | All Rights Reserved | Website sponsored and hosted by Azapi Online Marketing Agency